CELEX: 22002D0111
Language: hr
Date: 2002-07-12 00:00:00
Title: Odluka Zajedničkog odbora EGP-a br. 111/2002 od 12. srpnja 2002. o izmjeni Protokola 31 uz Sporazum o EGP-u, o suradnji u specifičnim područjima izvan četiriju sloboda

11/Sv. 047
            
            
               HR
            
            
               Službeni list Europske unije
            
            
               144
            
         22002D0111
   
               L 298/37
            
            
               SLUŽBENI LIST EUROPSKE UNIJE
            
            
               12.07.2002.
            
         
      ODLUKA ZAJEDNIČKOG ODBORA EGP-a
   br. 111/2002
   od 12. srpnja 2002.
   o izmjeni Protokola 31 uz Sporazum o EGP-u, o suradnji u specifičnim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum izmijenjen je Odlukom Zajedničkog odbora EGP-a br. 94/2002 od 25. lipnja 2002. (1).
            
         
               (2)
            
            
               Primjereno je proširiti suradnju ugovornih stranaka Sporazuma unošenjem Odluke br. 50/2002/EZ Europskog parlamenta i Vijeća od 7. prosinca 2001. o uspostavljanju akcijskog programa Zajednice za poticanje suradnje između država članica u borbi protiv socijalne isključenosti (2).
            
         
               (3)
            
            
               Protokol 31 uz Sporazum trebalo bi, stoga, izmijeniti kako bi se omogućilo stupanje na snagu proširene suradnje od 1. siječnja 2002.,
            
         ODLUČIO JE:
   Članak 1.
   Članak 5. Protokola 31 uz Sporazum mijenja se kako slijedi:
   
               1.
            
            
               Tekst stavka 5. zamjenjuje se sljedećim:
               „Države EFTA-e sudjeluju u programima i aktivnostima Zajednice navedenim u prve dvije alineje stavka 8. od 1. siječnja 1996., u programu navedenom u trećoj alineji od 1. siječnja 2000., u programu navedenom u četvrtoj alineji od 1. siječnja 2001. i u programu navedenom u petoj alineji od 1. siječnja 2002.”
            
         
               2.
            
            
               U stavak 8. dodaje se sljedeća alineja:
               
                           „—
                        
                        
                           
                              32002 D 0050: Odluka br. 50/2002/EZ Europskog parlamenta i Vijeća od 7. prosinca 2001. o uspostavljanju akcijskog programa Zajednice za poticanje suradnje između država članica u borbi protiv socijalne isključenosti (SL L 10, 12.1.2002., str. 1.).”
                        
                     
         Članak 2.
   Ova Odluka stupa na snagu 13. srpnja 2002., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Ona se primjenjuje od 1. siječnja 2002.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 12. srpnja 2002.
      
         
            Za Zajednički odbor EGP-a
         
         
            Predsjednik
         
         G. S. GUNNARSSON
         
      
   
   
      (1)  SL L 266, 3.10.2002., str. 71.
   
      (2)  SL L 10, 12.1.2002., str. 1.
   
      (3)  Ustavni zahtjevi nisu navedeni.